PANGILIN NG CORPUS CHRISTI introito Sal. 80, 17 P inakain Niya sila ng pinakamabuting trigo, aleluya: at binusog sila ng pulot na galing sa bato, aleluya, aleluya, aleluya. Sal. 80, 2. Magsiawit kayong masaya sa Dios na ating lakas; ipagbunyi ang Dios ni Jacob. Luwalhati sa Ama. colecta O Dios, na nagbibigay sa amin ng alaala ng Iyong paghihirap sa kahanga-hangang sacramentong ito, pagkalooban Mo kami, hinihiling namin sa Iyo, ng pamimin- tuho sa banal na mga katotohan ng Iyong Katawan at Dugo upang madama namin ang mga bugay ng Iyong pagtubos: Ikaw na nabubuhay at naghahari. Pagbasa mula sa sulat ni San Pablo Apóstol sa mga Corintio. 1 Cor. 11, 23-29 M ga kapatid: Sa katunayan, tinanggap ko sa Panginoon ang ibinigay ko sa inyo: na ang Panginoong Jesús, nang gabing ipinagkanulo Siya, ay kumuha ng tinapay, at nang makapagpasalamat ay hinati ito at Kanyang sinabi: Ito ang Aking Katawan na ibinibigay dahil sa inyo. Gawin ninyo ito sa pag-aalaala sa Akin. Gayon din naman, hinawakan Niya ang kalis, matapos maghapunan, at sinabi: Ang kalis na ito ang Ba- gong Tipan sa pamamagitan ng Aking Dugo. Gawin ninyo ito, tuwing iinumin ninyo, sa pag-aalaala sa Akin. Samakatuwid, tuwing kakanin ninyo ang tinapay na ito at iinu- min ang kalis na ito, ipinahahayag ninyo ang pagkamatay ng Panginoon, hanggang sa Kanyang pagdating. Kaya ang sino mang kumain ng tinapay o uminom ng kalis ng Panginoon nang di karapat-dapat ay magkakasala sa Katawan at Dugo ng Panginoon. Siyasatin sana ng bawat isa ang kanyang sarili at saka kumain ng tinapay at uminom ng kalis. Sapagka't ang kumakain at umiinom nang di kinikilala ang Katawang yaon, ay kumakain at umiinom ng sariling kaparusahan. gradual Sal. 144, 15-16 Ang mga mata ng lahat ay nangaghihintay sa Iyo, O Panginoon; at Iyong ibinigay sa kanila ang kanilang pagkain sa ukol na panahon. v. Iyong binubuksan ang Iyong kamay, at sinasapatan mo ang nasa ng bawat bagay na may buhay. Aleluya, aleluya. v. Jn. 6, 56-57. Ang Aking Laman ay tunay na pagkain at ang Aking Dugo ay tunay na inumin: ang kumakain ng Aking Laman at umiinom ng Aking Dugo ay nananatili sa Akin at Ako sa kanya. 1
PANGILIN NG CORPUS CHRISTI secuencia Santo Tomás de Aquino Purihin mo, O Sión, ang Mananakop, Purihin ang Patnubay at Pastol Sa mga awit at mga dalit. Sa abot ng makakaya nga ito'y pagsikapan mo Sapagka't ito'y nakahihigit sa lahat ng papuri At sa pagpupuri nga ito'y hindi mo pa nasasapatan. Ang diwa nito'y natatanging papuri: Ang tinapay na buhay at nagbibigay-buhay Sa araw na ito'y inilalantad. Tinapay na sa hapag ng banal na hapunan Alang-alang sa lipon ng labindalawang magkakapatid Ay hindi Niya pinangimiang ibigay. Nawa'y mapuspos ang papuri, maging mataginting, Nawa'y maging masaya, maging kaiga-igaya Ang kagalakan ng isip. Sapagka't ang dakilang araw na ito'y ipinagdiriwang, Kung kailan inaalaala ang kauna-unahang Pagkakatatag ng hapag na ito. Sa hapag na ito ng bagong Hari, Winawakasan ang lumang Pangilin Ng bagong Pangilin ng bagong batas. Winawakasan ng bago ang luma, Itinataboy ng katotohanan ang anino, Inaalis ng liwanag ang gabi. Yaong ginanap ni Cristo sa hapunan, Ipinahayag Niyang gagawin Alang-alang sa Kanyang alaala. Kaming naturuan sa mga banal na alituntunin, Inihahandog namin ang tinapay at alak Bilang alay na nagbibigay-kaligtasan. Ang katuruan ay ibinigay sa mga Kristiyano Na ang tinapay ay nagiging katawan, At ang alak ay nagiging dugo. Ang hindi mo nalilirip, ang hindi mo nakikita, Ito'y pinagtitibay ng marubdob na pananampalataya Liban sa likas na kaayusan ng mga bagay. Sa ilalim ng magkakaibang anyo Na nasa tanda lamang, at hindi sa kalikasan, Ay nagkukubli ang mga kamangha-manghang bagay. Ang laman ay pagkain, ang dugo ay inumin: Subali't nananatili si Cristong buo Sa ilalim ng dalawang anyong ito. Alang-alang sa nakikinabang hindi Siya nababawasan Hindi naiibsan, hindi bahagi Niya lamang, 2
PANGILIN NG CORPUS CHRISTI Bagkus ay buung-buo Siyang tinatanggap. Tumatanggap ang isa, tumatanggap rin ang sanlibo: Anuman ang napapasasanlibong ito, siyang napapasaisang yaon mandin: Datapuwa't ang tinanggap nga'y hindi nauubos. Tumatanggap ang mga mabubuti, tumatanggap ang mga masasama; Sa kahihinatnan lamang sila nagkakaiba, Pagkabuhay kaya o kamatayan. Kamatayan sa masasama, pagkabuhay sa mabubuti: Tunghayan ninyo kung gaano kaiba ang napapala Ng magkawangis na pagtanggap. Sa katapusan, pagkabiyak ng sacramento, Huwag kang mag-atubili, bagkus ay alalahanin mo, Kung paano sinasaklaw nitong napapasabahagi lamang Yaong nasa sangkabuuan. Walang nagaganap na paghihiwalay ng kalikasan; Bagkus pagbibiyak lamang ng tanda ang nangyayari: At ito nga'y hindi nakakapagbawas Sa kalagayan o katayuan ng tinatanda. Tunghayan ninyo: ang tinapay ng mga Anghel Ay naging pagkain ng mga manlalakbay; Ang tinapay nga ng mga anak, Ay hindi nararapat ibigay sa mga aso. Sa pagwawangis nga ito'y ipinahihiwatig: Noong si Isaac ay inihahandog; Noong ang tupa ay itinatalaga sa Pangilin; Noong ang maná ay ibinibigay sa mga ninuno. O mabuting Pastol, O tunay na tinapay, O Jesús, kaawaan Mo kami: Pakainin Mo kami, ipagsanggalang Mo kami: Gawin Mong masilayan namin ang mga biyaya Sa lupain ng mga buhay. Ikaw na nakakaalam at kumakapal sa lahat: Na nagpapakain sa aming mga mortal rito: Kami'y gawin Mong doo'y maging mga kasalo Mo, Mga katagapagmana at mga kabahagi Ng sangkabanalan sa langit. Amén. Aleluya. Pagpapatuloy ng mahal na Ebanghelyo ayon kay San Juan. Jn. 6, 55-59 N ang panahong yaon: Sinabi ni Jesús sa madla ng mga Judío: Ang Aking La- man ay tunay na pagkain at ang Aking Dugo ay tunay na inumin. Ang kuma- kain ng Aking Laman at umiinom ng Aking Dugo ay nananatili sa Akin at Ako sa kan- ya. Kung paanong sinugo Ako ng Amang buhay at Ako'y nabubuhay dahil sa Ama, gayon din naman ang kumain sa Akin mabubuhay dahil sa Akin. Ito ang tinapay na bumabang galling sa langit; hindi katulad ng kinain ng inyong mga magulang at na- 3
PANGILIN NG CORPUS CHRISTI matay sila. Ang kumain ng tinapay na ito ay mabubuhay magpakailanman. ofertorio Lev. 21, 6 Ang sangkaparian ng Panginoon ang naghahandog ng insenso at ng mga tina- pay sa Dios: at dahil dito sila'y magpapakabanal sa kanilang Dios, at hindi nila lalapas- tanganin ang Kanyang Pangalan, aleluya. secreta A ng Iyong Iglesia, nanalangin kami, O Panginoon, ay maawain Mong gawaran ng mga biyaya ng pagkakaisa at kapayapaan: na kamangha-manghang itinatala- ga sa ilalim ng mga handog na alay. Alang-alang kay Jesucristong aming Panginoon. comunión 1 Cor. 11, 26-27 Tuwing kakanin ninyo ang tinapay na ito at iinumin ang kalis na ito, ipinahaha- yag ninyo ang pagkamatay ng Panginoon, hanggang sa Kanyang pagdating: kaya ang sino mang kumain ng tinapay o uminom ng kalis ng Panginoon nang di karapat- dapat ay magkakasala sa Katawan at Dugo ng Panginoon, aleluya. poscomunión G awin Mo, nananalangin kami, O Panginoon, na kami ay mapuspos ng walang- hanggang pagyayaman ng Iyong kabanalan: pagyayamang ipinahihiwatig ng ka- salukuyan pakikinabang sa mahal Mong Katawan at Dugo: Ikaw na nabubuhay at naghahari. 4